«Եվրասիական միության անդամակցությունը եւ Եվրամիության հետ համաձայնագրի ստորագրումը յուրահատուկ կարգավիճակ են ստեղծում Հայաստանի համար»։ Այս մասին դեկտեմբերի 11-ին հրավիրված մամուլի ասուլիսի ժամանակ հայտարարել է Հայաստանում Ճապոնիայի արտակարգ եւ լիազոր դեսպան Էյջի Տագուչին: Շնորհավորելով Հայաստանին համաձայնագրի ստորագրման առթիվ՝ դեսպանը նշել է, որ նախորդ շաբաթ Ճապոնիան եւս ԵՄ-ի հետ ստորագրել է տնտեսական համագործակցության մասին համաձայնագիր, ինչը, ըստ նրա, եւս մեկ ընդհանրություն է, եւ երկու երկրները կարող են ԵՄ-ի միջոցով ավելի սերտ համագործակցություն ծավալել։ Դեսպանի հավաստմամբ` ճապոնացի գնորդին հետաքրքրում են հատկապես հայկական գինին, մեղրը եւ չրերը: